இந்தியத் தொல்லியல் ஆய்வகம்
'''இந்தியத் தொல்லியல் ஆய்வகம்''' (''Archaeological Survey of India''), எனப்படும் அமைப்பு [[இந்திய அரசு|இந்திய அரசாங்கத்தினால்]] உருவாக்கப்பட்ட அதிகாரபூர்வமான [[தொல்லியல்]] ஆய்வு அமைப்பாகும். பண்பாட்டுத்துறை அமைச்சகத்தின் கிழ் உருவாக்கப்பட்ட இவ்வமைப்பு, இந்தியாவில் தொல்பொருள் ஆராய்ச்சிகளை மேற்கொள்ளல், இந்திய நாட்டின் தொன்மையான பண்பாட்டு மரபை காத்தல் என இரு முக்கியமான பணிகளை மேற்கொள்ள ஏற்படுத்தப்பட்டது.&lt;ref&gt;[https://asi.nic.in/about-us/history/ History of  Archaeological Survey of India]&lt;/ref&gt;
 
 இந்தியாவின் தொன்மையைப் பறைசாற்றும் எல்லாவகையான சின்னங்கள், [[கட்டிடம்|கட்டிடங்கள்]], இடங்கள், பொருள்கள் இவை அனைத்தையும் பாதுகாப்பதும் பராமரிப்பதும் இதன் தலையாய பணிகளாகும். இந்தியாவின் பாரம்பரிய [[நினைவுச்சின்னம்|நினைவுச்சின்னங்கள்]] பாதுகாப்பு விதி 1958இன் கீழும், இந்திய தொல்பொருள் மற்றும் களைக்களஞ்சிய பாதுகாப்பு விதி 1972இன் கீழும் இந்திய நாட்டின் அனைத்து [[தொல்பொருள் ஆராய்ச்சி]]களும் இவ்வமைப்பினால் முறைப்படுத்தப்படுகிறது.&lt;ref&gt;[https://www.thehindu.com/features/kids/Unearthing-the-past/article12060944.ece  The Archaeological Survey of India has been functioning for over 100 years. What do they do? Why is the work they do important?]&lt;/ref&gt;
 
 இவ்வமைப்பு இப்பணியை மேற்கொள்வதற்கு ஏற்றவகையில் இந்திய நாட்டை 24 வட்டங்களாக பிரித்துள்ளது. இதன் கீழ் நூற்றுக்கணக்கான பயிற்சி பெற்ற தொல்பொருள் ஆய்வாளர்களும், [[கட்டிடக்கலை]] வல்லுனர்களும், அறிவியலாளர்களும் மற்றும் இதன் கீழ் இயங்கி வருகின்ற [[அருங்காட்சியகம்|அருங்காட்சியகங்கள்]], வட்டங்கள், கற்கால ஆராய்ச்சித் துறை, கல்வெட்டாராய்ச்சித் துறை, விஞ்ஞானத்துறை மற்றும் கட்டிட ஆய்வுத்திட்டப்பணி, வழிபாட்டுத்தல ஆய்வுத்திட்டப்பணி ஆகியவற்றின் வழியாக பல ஆய்வுத்திட்டங்களை மேற்கொண்டு வருகிறார்கள்.
 
 [[நொய்டா]]வில் உள்ள [[பண்டிட் தீனதயாள் உபாத்தியாயா தொல்லியல் நிறுவனம்]], இந்தியத் தொல்லியல் ஆய்வகத்தின் கீழ் இயங்குகிறது.
 ==நிர்வாகம்==
 === வட்டங்கள் ===
 {{columns-list|colwidth=30em|
 # [[ஆக்ரா]], உத்தரப் பிரதேசம்
 # [[ஐசாவல்]], [[மிசோரம்]] 
 # [[அமராவதி பௌத்த தொல்லியல் களம்|அமராவதி]], ஆந்திரம் 
 # [[அவுரங்காபாத்]], மகாராட்டிரா
 # [[பெங்களூரு]], கர்நாடகா 
 # [[போபால்]], [[மத்தியப் பிரதேசம்]]
 # [[புவனேஸ்வர்]], [[ஒடிசா]] 
 # சண்டிகர்
 # [[சென்னை]], [[தமிழ்நாடு]]  
 # [[டேராடூன்]], [[உத்தராகண்டம்]] 
 # [[தில்லி]]
 # [[தார்வாட்]], [[கர்நாடகா]] 
 # [[கோவா]]
 # [[குவாஹாஹ்தி]], [[அசாம்]] 
 # [[ஐதராபாத்]], [[தெலங்கானா]] 
 # [[ஜெய்ப்பூர்]]ம், இராஜ்ஸ்தான் 
 # [[ஜபல்பூர்]], மத்தியப் பிரதேசம் 
 # [[ஜோத்பூர்]], இராஜஸ்தான்
 # [[கொல்கத்தா]], [[மேற்கு வங்காளம்]]
 # [[லக்னோ]], [[உத்தரப் பிரதேசம்]] 
 # [[மும்பை]], [[மகாராட்டிரா]] 
 # [[நாக்பூர்]], மகாராட்டிரா 
 # [[பாட்னா]], [[பிகார்]] 
 # [[ராய்ப்பூர்]], [[சத்தீஸ்கர்]] 
 # [[ராய்காஞ்ச்]], [[மேற்கு வங்காளம்]] 
 # [[ராஞ்சி]], [[ஜார்கண்ட்]] 
 # [[சாரநாத்]], உத்தரப் பிரதேசம் 
 # [[சிம்லா]], [[இமாச்சல பிரதேசம்]] 
 # [[சிறீநகர்]], [[ஜம்மு காஷ்மீர்]]
 # [[திருச்சூர்]], [[கேரளா]]
 # [[வதோதரா]], [[குஜராத்]]
 }}
 
 மேற்கூறிய இந்திய தொல்பொருள் ஆராய்ச்சி விதிகளின்படி தொல்பொருள் ஆராய்ச்சி இவ்வட்டங்களில் நடைபெறுகின்றன. ஆரய்ச்சிப்பணிகள் பின்வரும் விதங்களில் நடைபெறும்.
 
 * கிராமங்கள்தோறும்  சென்று தொல்பொருள் மீதங்கள் குற்த்து ஆய்வு நட்த்தல். ஆராய்ச்சிக்குறிய இடங்களை விரிவாய்வு செய்தல்.வீழ்விளிம்பில் இருக்கும் தொல்பொருள்களை கோப்பாக்குதல்
 * ஆய்வுக்குரிய இடங்களை அகழாய்வு செய்தல்
 * பாதுகாக்கப்பட்ட நினைவுச்சின்னங்களை அனுதினமும் பராமரித்து சிதைவுறாது பேனுதல்.
 * நினைவுச்சின்னங்களருகே சுற்றூலா பயனிகளுக்கு அடிப்படை வசதிகளை அமைத்தல்.
 * பாதுகாக்கப்பட்ட நினைவுச்சின்னங்களிடமிருந்து 300 அடி முதல் 900 அடி வரை உள்ள மற்றும் புதியதாக அமையவுள்ள கட்டிடங்கள் மற்றும் கட்டுமான பணிகளுக்கு அனுமதி சான்றிதழ் அளித்தல்.
 * நினைவுச்சின்னங்களருகே படபிடிப்பு, புகைப்படப்பிடிப்பு, கலைநிகழ்ச்சிகள் ஆகியவற்றிற்கு அனுமதி வழங்கல்.
 * உலக பாரம்பரிய நாள் ஏப்ரல் 18, உலக பாரம்பரிய வாரம் நவம்பர் 18-25, உலக அருங்காட்சியக நாள் மே 18 மற்றும் பல முக்கிய நாட்களன்று மக்கள் விழிப்புணர்வு நிகழ்ச்சிகளை ஒருங்கிணைத்தல்.
 * தொல்பொருள்களை பதிவு செய்தல் தொன்மையின்மை சான்றிதழ் வழங்கல்
 * பல்கலைக்கழகங்களோடும், ஆராய்ச்சி மையங்களோடும் ஊடாடுதல்.
 
 ===தீனதயாள் தொல்லியல் பயிற்சி நிறுவனம்===
 {{முதன்மை|பண்டிட் தீனதயாள் உபாத்தியாயா தொல்லியல் நிறுவனம்}}
 இந்தியத் தொல்லியல் ஆய்வகத்தின் கீழ் இயகும் [[பண்டிட் தீனதயாள் உபாத்தியாயா தொல்லியல் நிறுவனம்]] இரண்டு ஆண்டு முதுநிலை தொல்லியல் பட்டயப் படிப்புகள் பயிற்றுவிக்கிறது. கல்வெட்டியல், அருங்காட்சியகவியல், நாணவியல், தொல்பொருட்களை பராமரிப்பு போன்ற துறைகளில் இந்நிறுவ்னம் பயிற்சி அளிக்கிறது. &lt;ref&gt;[https://asi.nic.in/institute-of-archaeology/ Institute of Archaeology]&lt;/ref&gt;
 
 ==மேற்கோள்கள்==
 {{Reflist}}
 
 ==வெளி இணைப்புகள்==
 *[http://asi.nic.in/index.asp இந்தியத் தொல்லியல் ஆய்வகம்], அதிகாரபூர்வத் தளம் - {{ஆ}}
 {{இந்தியத் தொல்லியல் ஆய்வகம்}}
 [[பகுப்பு:இந்தியத் தொல்லியல்]]